CELEX: 62007TN0498
Language: hu
Date: 2008-05-02 00:00:00
Title: T-498/07. P. sz. ügy: A Közszolgálati Törvényszék F-112/06 sz., Krčová kontra Bíróság ügyben 2007. október 18-án hozott ítélete ellen Erika Krčová által 2008. május 2-án benyújtott fellebbezés

15.8.2008   
            
            
               HU
            
            
               Az Európai Unió Hivatalos Lapja
            
            
               C 209/54
            
         A Közszolgálati Törvényszék F-112/06 sz., Krčová kontra Bíróság ügyben 2007. október 18-án hozott ítélete ellen Erika Krčová által 2008. május 2-án benyújtott fellebbezés
   (T-498/07. P. sz. ügy)
   (2008/C 209/98)
   Az eljárás nyelve: francia
   Felek
   
      Fellebbező: Erika Krčová (Nagyszombat, Szlovákia) (képviselő: J. Rooy ügyvéd)
   
      A másik fél az eljárásban: az Európai Közösségek Bírósága
   A fellebbező kérelmei
   
               —
            
            
               Az Elsőfokú Bíróság helyezze hatályon kívül a Közszolgálati Törvényszék (második tanács) F-112/06. sz., Krčová kontra Bíróság ügyben 2007. október 18-án hozott ítéletét (az EBHT-ban még nem tették közzé);
            
         
               —
            
            
               az Elsőfokú Bíróság semmisítse meg az Európai Közösségek Bíróságának 2005. október 17-i határozatát, mellyel a fellebbezőt próbaidejének leteltekor elbocsátották, és szükség esetén semmisítse meg a fellebbező próbaidejét két hónappal meghosszabbító 2005. szeptember 16-i határozatot, valamint a próbaidőről készült 2005. szeptember 12-i jelentést, melyben elbocsátását javasolták.
            
         
               —
            
            
               az Elsőfokú Bíróság kötelezze az alperest a Közszolgálati Törvényszék előtti, valamint az Elsőfokú Bíróság előtti eljárás során felmerült költségek viselésére.
            
         Jogalapok és fontosabb érvek
   Jelen fellebbezésében a fellebbező a Közszolgálati Törvényszék (második tanács) F-112/06. sz., Krčová kontra Bíróság ügyben 2007. október 18-án hozott ítéletének hatályon kívül helyezését kéri, amely ítélettel elutasították a fellebbezőnek a Bíróság által hozott, a fellebbező próbaidejének leteltét követően történő elbocsátásáról szóló 2005. október 18-i határozat megsemmisítésére irányuló keresetét.
   A fellebbező azt rója fel a Közszolgálati Törvényszéknek, hogy ultra petita ítélkezett, és tévesen értelmezte az Európai Közösségek tisztviselői személyzeti szabályzatának 34. cikkét.